
Szerkezet, elektrokémiai tulajdonság és antioxidáns kapacitás közötti összefüggések vizsgálata katekolaminok esetében

Izoprenalin, adrenalin, levonordefrin, noradrenalin, dopamin, d-dopa és karbidopa redox folyamatait vizsgáltuk ciklikus és négyszöghullám voltammetria segítségével. A szerves vegyületek oxidációs folyamatainak elektrokémiai vizsgálata által megérthetjük ezen vegyületek metabolizmusát az élő szervezetekben. A katekolaminok grafit elektródán történő redox reakciói kvázi reverzibilis diffúzió által kontrolált folyamatok. Megállapíthatjuk hogy az oxidációs potenciál és az antioxidáns hatékonyság fordítottan arányos; az oxidációs potenciál csökkenése az antioxidáns hatékonyság növekedését idézi elő, a következő sorrendben: norepinefrin < levonordefrin < epinefrin < izoprenalin vagy carbidopa < d-DOPA < dopamin. Mindkét sorozatot az –OH és –NH2 csoportok para – alkil szubsztituenseinek helye meghatározó szerepet tölt be.



